CELEX: 32009R0329
Language: lv
Date: 2009-04-22 00:00:00
Title: Komisijas Regula (EK) Nr. 329/2009 ( 2009. gada 22. aprīlis ), ar ko groza Padomes Regulu (EK) Nr. 1165/98 par īstermiņa statistiku attiecībā uz mainīgo lielumu saraksta atjaunināšanu, statistikas apkopošanas biežumu un sadalījuma un apkopošanas līmeņiem, kas piemērojami mainīgajiem lielumiem (Dokuments attiecas uz EEZ)

23.4.2009   
            
            
               LV
            
            
               Eiropas Savienības Oficiālais Vēstnesis
            
            
               L 103/3
            
         
      KOMISIJAS REGULA (EK) Nr. 329/2009
   (2009. gada 22. aprīlis),
   ar ko groza Padomes Regulu (EK) Nr. 1165/98 par īstermiņa statistiku attiecībā uz mainīgo lielumu saraksta atjaunināšanu, statistikas apkopošanas biežumu un sadalījuma un apkopošanas līmeņiem, kas piemērojami mainīgajiem lielumiem
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1998. gada 19. maija Regulu (EK) Nr. 1165/98 par īstermiņa statistiku (1) un jo īpaši tās 17. panta b), d) un e) punktu,
   tā kā:
   
               (1)
            
            
               Ar Regulu (EK) Nr. 1165/98 ir izveidota vienota sistēma, lai sagatavotu Kopienas īstermiņa statistiku attiecībā uz ekonomikas attīstības ciklu. Šīs statistikas joma ir grozīta ar Eiropas Parlamenta un Padomes 2006. gada 20. decembra Regulu (EK) Nr. 1893/2006, ar ko izveido NACE 2. red. saimniecisko darbību statistisko klasifikāciju (2).
            
         
               (2)
            
            
               Komisijas 2006. gada 28. septembra Regulā (EK) Nr. 1503/2006, ar ko īsteno un groza Padomes Regulu (EK) Nr. 1165/98 par īstermiņa statistiku attiecībā uz mainīgo lielumu definīcijām, mainīgo lielumu sarakstu un datu apkopošanas biežumu (3), ir sniegtas mainīgo lielumu definīcijas.
            
         
               (3)
            
            
               Ar Eiropas Parlamenta un Padomes 2005. gada 6. jūlija Regulu (EK) Nr. 1158/2005, ar ko groza Padomes Regulu (EK) Nr. 1165/98 (4), ievieš izpēti par nostrādātajām stundām un bruto darba algu attiecībā uz mazumtirdzniecību un citiem pakalpojumiem.
            
         
               (4)
            
            
               Kopienas monetārās politikas vajadzībām ir jāturpina pilnveidot īstermiņa uzņēmējdarbības statistiku, jo īpaši pakalpojumu jomā. Tādēļ ir nepieciešams grozīt Regulu (EK) Nr. 1165/98 jomās, kas ir īpaši svarīgas ekonomikas attīstības cikla izpētei.
            
         
               (5)
            
            
               Tāpēc attiecīgi jāgroza Regula (EK) Nr. 1165/98.
            
         
               (6)
            
            
               Šajā regulā paredzētie pasākumi ir saskaņā ar atzinumu, ko sniegusi Statistikas programmu komiteja, kas izveidota ar Padomes Lēmumu 89/382/EEK, Euratom (5),
            
         IR PIEŅĒMUSI ŠO REGULU.
   Vienīgais pants
   Regulas (EK) Nr. 1165/98 C un D pielikumu groza, kā noteikts šīs regulas pielikumā.
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un tieši piemērojama visās dalībvalstīs.
      Briselē, 2009. gada 22. aprīlī
      
         
            Komisijas vārdā –
         
         
            Komisijas loceklis
         
         Joaquín ALMUNIA
         
      
   
   
      (1)  OV L 162, 5.6.1998., 1. lpp.
   
      (2)  OV L 393, 30.12.2006., 1. lpp.
   
      (3)  OV L 281, 12.10.2006., 15. lpp.
   
      (4)  OV L 191, 22.7.2005., 1. lpp.
   
      (5)  OV L 181, 28.6.1989., 47. lpp.
   
      PIELIKUMS
      
                  1.
               
               
                  Regulas (EK) Nr. 1165/98 C pielikumu groza šādi:
                  
                              a)
                           
                           
                              pielikuma c) punkta (Mainīgo lielumu saraksts) 1. apakšpunktā tabulai pievieno šādus mainīgos lielumus:
                              
                                          “220
                                       
                                       
                                          Nostrādātās stundas
                                       
                                    
                                          230
                                       
                                       
                                          Bruto darba alga”;
                                       
                                    
                        
                              b)
                           
                           
                              pielikuma d) punkta (Forma) 2. apakšpunktu aizstāj ar šādu apakšpunktu:
                              
                                          “2.
                                       
                                       
                                          Apgrozījuma mainīgais lielums (Nr. 120), pārdošanas apjoma mainīgais lielums (Nr. 123) un nostrādāto stundu mainīgais lielums (Nr. 220) jānosūta arī formā, kas pielāgota darba dienu skaitam. Nostrādāto stundu mainīgo lielumu (Nr. 220) darba dienu skaitam pielāgotā formā nosūta vēlākais no 2015. gada 31. marta. Ja citus mainīgos lielumus ietekmē darba dienu skaits, dalībvalstis var arī nosūtīt minētos mainīgos lielumus formā, kas izlīdzināta pēc darba dienu skaita. To mainīgo lielumu sarakstu, kas jānosūta darba dienu skaitam pielāgotā formā, var grozīt saskaņā ar 18. pantā noteikto procedūru.”;
                                       
                                    
                        
                              c)
                           
                           
                              pielikuma e) punktā (Pārskata periods) tabulai pievieno šādus mainīgos lielumus:
                              
                                          “220
                                       
                                       
                                          ceturksnis
                                       
                                    
                                          230
                                       
                                       
                                          ceturksnis”;
                                       
                                    
                        
                              d)
                           
                           
                              pielikuma f) punkta (Detalizācijas pakāpe) 1. apakšpunktu aizstāj ar šādu apakšpunktu:
                              
                                          “1.
                                       
                                       
                                          Apgrozījuma mainīgais lielums (Nr. 120) un noieta deflatora/pārdošanas apjoma mainīgais lielums (Nr. 330/123) jānosūta atbilstoši 2. un 3. apakšpunktā noteiktajai detalizācijas pakāpei. Nodarbināto personu skaita mainīgais lielums (Nr. 210) jānosūta atbilstoši 4. apakšpunktā noteiktajām detalizācijas pakāpēm. Nostrādāto stundu mainīgais lielums (Nr. 220) un bruto algas mainīgais lielums (Nr. 230) jānosūta atbilstoši NACE 2. red. 47. nodaļai.”;
                                       
                                    
                        
                              e)
                           
                           
                              pielikuma g) punkta (Datu nosūtīšanas termiņi) 3. apakšpunktu aizstāj ar šādu apakšpunktu:
                              
                                          “3.
                                       
                                       
                                          Nodarbināto personu skaita mainīgo lielumu (Nr. 210) nosūta divu mēnešu laikā pēc pārskata perioda beigām. Termiņš drīkst būt līdz 15 dienām ilgāks tām dalībvalstīm, kuru NACE 2. red. 47. nodaļā minētais apgrozījums attiecīgajā bāzes gadā ir mazāks nekā 3 % no Eiropas Kopienas kopējā rādītāja. Nostrādāto stundu mainīgais lielums (Nr. 220) un bruto algas mainīgais lielums (Nr. 230) jānosūta triju mēnešu laikā pēc pārskata perioda beigām.”;
                                       
                                    
                        
                              f)
                           
                           
                              pielikuma i) punktam (Pirmais pārskata periods) pievieno šādu daļu:
                              “Pirmais pārskata periods, par kuru jānosūta nostrādāto stundu mainīgais lielums (Nr. 220) un bruto algas mainīgais lielums (Nr. 230), ir 2010. gada pirmais ceturksnis, sākot ar 2013. gadu, kad ievieš 2010. bāzes gadu.”
                           
                        
            
                  2.
               
               
                  Regulas (EK) Nr. 1165/98 D pielikumu groza šādi:
                  
                              a)
                           
                           
                              pielikuma c) punkta (Mainīgo lielumu saraksts) 1. punktā tabulai pievieno šādus mainīgos lielumus:
                              
                                          “220
                                       
                                       
                                          Nostrādātās stundas
                                       
                                    
                                          230
                                       
                                       
                                          Bruto darba alga”;
                                       
                                    
                        
                              b)
                           
                           
                              pielikuma d) punkta (Forma) 2. punktam pievieno šādu daļu:
                              “Nostrādāto stundu mainīgo lielumu (Nr. 220) darba dienu skaitam pielāgotā formā nosūta vēlākais no 2015. gada 31. marta.”;
                           
                        
                              c)
                           
                           
                              pielikuma f) punkta (Detalizācijas pakāpe) 2. punktam pievieno šādu daļu:
                              “Nostrādāto stundu mainīgais lielums (Nr. 220) un bruto algas mainīgo lielums (Nr. 230) jānosūta atbilstoši NACE 2. red. šādām pozīcijām:
                              
                                          —
                                       
                                       
                                          45. un 46. nodaļa,
                                       
                                    
                                          —
                                       
                                       
                                          H, I un J sadaļa,
                                       
                                    
                                          —
                                       
                                       
                                          (69., 70.2., 71., 73. un 74.) kopsumma,
                                       
                                    
                                          —
                                       
                                       
                                          (78., 79., 80., 81.2. un 82.) kopsumma.”;
                                       
                                    
                        
                              d)
                           
                           
                              pielikuma g) punktā (Datu nosūtīšanas termiņi) tabulai pievieno šādus mainīgos lielumus:
                              
                                          “220
                                       
                                       
                                          3 mēneši
                                       
                                    
                                          230
                                       
                                       
                                          3 mēneši”;
                                       
                                    
                        
                              e)
                           
                           
                              pielikuma i) punktam (Pirmais pārskata periods) pievieno šādu daļu:
                              “Pirmais pārskata periods, par kuru jānosūta nostrādāto stundu mainīgais lielums (Nr. 220) un bruto algas mainīgais lielums (Nr. 230), ir 2010. gada pirmais ceturksnis, sākot ar 2013. gadu, kad ievieš 2010. bāzes gadu.”